החוזר בתשובה לשאלת כתבנו
הלו, הלו ירושלים בשעריך שוב אני עומד; עם גיטרה על השכם, שב אליך בן אובד; אל אבינו בשמיים, שיגרתי מברק בהול; על חומותיך, ירושלים, הצבתי את כוחות משמר הגבול; ובחמסין כזה לוהט, בלילה לבן, לאור האורים והתומים,; אתה בחרתנו להפקות - שקט, שקט מצלמים.; הבמאי הנה מגיע, הוא שיכור במכונית גנובה; אמו ברחה עם איזה ילד אחר והוא זקוק לאהבה; בלונדינית א' מתאפרת, בלונדינית ב' כבר מוכנה; היא רוצה לשחק בסרט בתפקיד של נערה הגונה; יש חתונה אחת מאחוריה, רשמתי זאת לפני; אם תסיר את הצעיף מעל עיניה, אזכיר אותה בתפילותי.; המלך הורדוס טס לג'ורג'יה לבקש חמאת בוטנים; למרוח על פיתך, מרים, הכלואה באין אונים; מה נעשה לעצב בעיניים על חומות המצודה?; ד"ר בנימין זאב אומר, שאם תרצו אין זו אגדה; ובלילה מואזין קורא, מוחמד מחכה להר; אם לא יחזור אליו היום, אינשללה הוא יחזור מחר.; לא, לא הלכתי למוזיאון. לא, סתם טיילתי ברחוב; לומד משלטים של ניאון על הרע ועל הטוב; אל תשאלי אותי מה פשר כל האותות והמופתים; איבדתי את הקשר עם ארגון עושי הלהטים; ועיר הקודש מוזרה כל כך, בדרך חזרה,; רמאים רצים לכנסת ובדרנים לומדים גמרא.; הכל דופק לפי הספר, מי כתב את התסריט?; היהודים חוזרים הביתה לקומדיה אלוהית,; בובות רוקדות על חוט זהב וגלגל סובב לעד -; המפיק ודאי יודע שכולנו בסירה אחת; אל שוק התבלינים הלכתי, להשיב לי את נפשי; לזכור מה ששכחתי, כן, להיות חופשי, חופשי.; תראו, תראו את דוד המלך, משוטט על החומה; כאילו שאיבד איזו אמבטיה עם אשה יפה ועירומה; גם הוא שיכור מן הצהרים, כי מנסה להיזכר; יהונתן, יהונתן בכינור שלי מיתר חסר; וגם הלילה לא רוצה לבד, הו אלוהים גדול,; מי שלא ישן עם מי שהוא רוצה, ישן עם מי שהוא יכול.; הלו, הלו ירושלים,; בשעריך שוב אני עומד; עם גיטרה על השכם,; שב אליך בן אובד.; זה רק החול שבעיניים,; זה לא דמעות, לא, לא זה לא כאב; הלו, הלו, ירושלים,; חוזר אליך בן אוהב.; 